Namundag sa Valencia, Espanya, si Enrique Dupuy de Lôme gikan sa pamilyang may dugong Pranses na nagbanwa na sa Espanya. Pakatapos niya kan saiyang adal sa abogasya sa Unibersidad nin Madrid kan 1872 si Dupuy de Lôme naglaog sa trabahong diplomatiko. Sa mga masurunod na mga taon kaini siya nagkapot nin iba-ibang pwesto sa manlaenlaen na lugar arog kan Hapon, Belhika, Uruguay, Argentina, Estados Unidos, Alemanya, asin Italya. Taon 1892 siya natokahan na Ministro Espanyol sa Estados Unidos.